Rikunarita-ORG/Wikinium huggingface dataset:
# செர்பியா

| செர்பியக் குடியரசு*Република Србија Republika Srbija* |
| --- |
|
கொடி

சின்னம்

 |
| **குறிக்கோள்:**Само слога Србина спасава Samo sloga Srbina spasava   "ஒன்றியம் மட்டுமே செர்பியரை சேமிக்கவும்" |
| **நாட்டுப்பண்:Боже правде/ Bože pravde* *நீதியின் கடவுள்* |
| செர்பியா ஐரோப்பிய கண்டத்தில் இருந்த இடம் |
| தலைநகரம்மற்றும் பெரிய நகரம் | பெல்கிறேட் |
| ஆட்சி மொழி(கள்) | **செர்பியன்** |
|  பிராந்திய மொழிகள் | ஹங்கேரியன், சுலொவாக், ருமேனியன், குரொவாட்ஸ்க்கா, ரூசின், அல்பேனியன் |
| அரசாங்கம் | நாடாளுமன்ற மக்களாட்சி |
|  |
| • குடியரசுத் தலைவர்  | போரிஸ் டதிச் |
| • பிரதமர்  | வொஜிஸ்லாவ் கொச்டுனிசா |
|  |
| தோற்றம் |
|  |
| • முதல் நாடு  | 7ம் நூற்றாண்டு |
| • செர்பிய இராச்சியம்  | 1217 |
| • செர்பிய பேரரசு  | 1345 |
| • சுதந்திரத் தோல்வி  | 1459 |
| • முதலாம் செர்பிய புரட்சி  | பெப்ரவரி 15, 1804 |
| • செர்பிய ஆட்சிப்பிரதேசம்  | மார்ச் 25 1867 |
| • பெர்லின் காங்கிரெஸ்  | ஜூலை 13 1878 |
| • ஒன்றியம்  | நவம்பர் 25 1918 |
|  |
| பரப்பு |
| • மொத்தம் | 88,361 km2 (34,116 sq mi) (113வது) |
| • நீர் (%) | 0.13 |
| மக்கள் தொகை |
| • 2007 மதிப்பீடு | 10,150,265 |
| • 2002 கணக்கெடுப்பு | 7,498,000 |
| • அடர்த்தி | 115/km2 (297.8/sq mi) (94வது) |
| மொ.உ.உ. (கொ.ஆ.ச.) | 2007 மதிப்பீடு |
| • மொத்தம் | $64 பில்லியன் (உலக வங்கி) (66வது) |
| • தலைவிகிதம் | $7,265 (68வது) |
| ஜினி (2007) | .24 தாழ் |
| நாணயம் | செர்பிய தினார் (RSD) |
| நேர வலயம் | ஒ.அ.நே+1 (நடு ஐரோப்பா) |
| • கோடை (ப.சே.நே.) | ஒ.அ.நே+2 (நடு ஐரோப்பா) |
| அழைப்புக்குறி | 381 |
| ஐ.எசு.ஓ 3166 குறியீடு | RS |
| இணையக் குறி | .rs (.yu) |

**செர்பியா** என்றழைக்கப்படும் *செர்பியக் குடியரசு* மத்திய மற்றும் தென்கிழக்கு ஐரோப்பாவில் உள்ள ஒரு நிலஞ்சூழ் நாடு ஆகும். இதன் தலைநகர் பெல்கிரேட் ஆகும். இதன் வடக்கில் ஹங்கேரியும் கிழக்கில் ருமேனியா, பல்கேரியா ஆகியனவும் தெற்கில் அல்பேனியாவும் மெசெடோனியாவும் எல்லைகளாக அமைந்துள்ளன.

## மேற்கோள்கள்
# ஐக்கிய இராச்சியத்தின் பிரதமர்

| பெரிய பிரித்தானியா மற்றும் வட அயர்லாந்தின் ஐக்கிய இராச்சியத்தின் பிரதமர் |
| --- |
| ஐக்கிய இராச்சிய மன்னரின் மரபுச்சின்னம் |
| ஐக்கிய இராச்சியத்தின் கொடி |
| **தற்போது சர் கீர் இசுட்டார்மர்** 5 சூலை 2024 முதல் |
| வாழுமிடம் | 10 டௌனிங் சாலை இலண்டன், ஐக்கிய இராச்சியம் செக்கர்சு பக்கிம்ஹாம்சையர், ஐக்கிய இராச்சியம் |
| நியமிப்பவர் | ஐக்கிய இராச்சியத்தின் அரசர் |
| பதவிக் காலம் | மன்னரின் விருப்பப்படி ஐந்தாண்டுகளுக்கு ஒருமுறை பொதுத்தேர்தல்களுடன். |
| முதலாவதாக பதவியேற்றவர் | சர் இராபர்ட் வால்போல் (கருவூலத்தின் முதல் பிரபுவாக; *நடைமுறைப்படியான*  முதல் பிரதமர்) |
| உருவாக்கம் | 4 ஏப்ரல் 1721 (1721-04-04) |
| ஊதியம் | ஒரு வருடத்திற்கு £157,372 (நாடாளுமன்ற உறுப்பினராகப் பெறும் £81,932 யையும் உள்ளடக்கி) |
| இணையதளம் | www.number10.gov.uk |

**பெரிய பிரித்தானியா மற்றும் வட அயர்லாந்தின் ஐக்கிய இராச்சியத்தின் பிரதமர்**  (*Prime Minister of the United Kingdom of Great Britain and Northern Ireland*) ஐக்கிய இராச்சிய அரசுத் தலைவர் ஆவார். பிரதமரும் அவரது மூத்த அமைச்சர்களடங்கிய அமைச்சரவை ஆயமும் அவர்களது அரசாட்சியின் கொள்கைகள் மற்றும் செயல்பாடுகள் குறித்து அரசருக்கும், நாடாளுமன்றத்திற்கும், தங்கள் அரசியல் கட்சிக்கும் இவர்கள் மூலமாக வாக்காளப் பெருமக்களுக்கும் கூட்டாகப் பொறுப்பானவர்கள். தற்போதைய பிரதமராகப் பொறுப்பாற்றும் தொழிற் கட்சி தலைவர் கீர் இசுட்டார்மர் ஜூலை 5, 2024 அன்று அரசரால் நியமிக்கப்பட்டார்.

பிரித்தானியப் பிரதமராக முதலில் பணியாற்றியவர் இராபர்ட் வால்போல் ஆவார். 1721இல் இவர் கருவூலத்தின் முதல் பிரபு என அழைக்கப்பட்டார். பிரதமர் என அழைக்கப்பட்ட முதல் பெருமை 1905இல் பணியாற்றிய சர் ஹென்றி கேம்ப்பெல் கானர்மேனுக்கு கிடைத்தது. தமது பணிக்காலத்தில் பிரித்தானியப் பிரதமர்கள் 10 டௌனிங் சாலையில் வசிக்கின்றனர்.

## வாழும் முன்னாள் பிரதமர்கள்

ஐந்து முன்னாள் பிரித்தானியப் பிரதமர்கள் இன்றும் வாழ்ந்து வருகின்றனர்:

* வாழும் முன்னாள் பிரதமர்கள்
* தெரசா மே பணியில் 2017-2019, பிறப்பு 1956
* சர் ஜான் மேஜர்
KG CH PC ACIB
பணியில் 1990–1997, பிறப்பு 1943
* டோனி பிளேர்
பணியில் 1997–2007, பிறப்பு 1953
* கார்டன் பிரவுன் எம்பி
பணியில் 2007–2010, பிறப்பு 1951
* டேவிட் கேமரன் பணியில் 2010 - 2016, பிறப்பு 1966
* போரிஸ் ஜான்சன் பணியில் 2019-2022, பிறப்பு 1964
* லிஸ் டிரஸ் பணியில் 2022, பிறப்பு 1975

## சான்றுகோள்கள்

## வெளி இணைப்புகள்

* Number 10 official website
* Photos from the Prime Minister's Office
* The British Constitution
 A general introduction to the constitutional function of the UK Prime Minister
* Parliament of the United Kingdom. (2004). Official Website.
* Principal Ministers of the Crown: 1730–2006
# பரவுணித் தாவரம்

கஸ்கியூற்றா நிறைபரவுணித் தாவரம்
ஒரு தாவரம் வேறொரு தாவரத்தைப் பற்றிக்கொண்டு அத்தாவரத்திடமிருந்தே உணவு பறித்து வாழும் தாவரம் பரவுணித் தாவரம் (ஒட்டுண்ணித் தாவரம்) என்றழைக்கப்படும். பரவுணித்தாவரங்கள் அவற்றின் வாழ்க்கை முறையின்படி பலவகைகளாக பிரிக்கப்பட்டுள்ளன. அவை;

* 1a. கட்டாய ஒட்டுண்ணித் தாவரம்(Obligate parasite) : வாழ்க்கை வட்டத்தை ஒரு விருந்து வழங்கியின் துணையின்றிப் பூர்த்தி செய்யவியலாத தாவரமாகும்.
* 1b. சமயாசமய ஒட்டுண்ணித் தாவரம்(Facultative parasite) : வாழ்க்கை வட்டத்தை ஒரு விருந்து வழங்கியின் துணையின்றித் தனித்துப் பூர்த்தி செய்யக்கூடிய தாவரமாகும்.
* 2a. தண்டுக்குரிய ஒட்டுண்ணித் தாவரம் (Stem parasite): விருந்து வழங்கியின் தண்டுப்பகுதியில் வாழும் தாவரம்.
* 2b. வேருக்குரிய ஒட்டுண்ணித் தாவரம் (Root parasite): விருந்து வழங்கியின் வேர்ப்பகுதியில் வாழும் தாவரம்.
* 3a. நிறை ஒட்டுண்ணி (Holoparasite): விருந்து வழங்கியில் முற்றுமுழுதாக உணவுக்காகத் தங்கியிருக்கும் தாவரம்.
* 3b. குறை ஒட்டுண்ணி (Hemiparasite): விருந்து வழங்கியிலிருந்து நீரையும் கனியுப்பையும் மட்டும் பெற்று தமக்கான உணவை தயாரிக்கக்கூடிய தாவரம்.

## மேற்கோள்கள்
# கியூ தாவரவியற் பூங்கா

யுனெசுக்கோ உலகப் பாரம்பரியக் களம்| கியூ தாவரவியற் பூங்கா |
| --- |
| உலக பாரம்பரிய பட்டியலில் உள்ள பெயர் |
|  |
| வகை | பண்பாட்டுக் களம் |
| ஒப்பளவு | ii, iii, iv |
| உசாத்துணை | 1084 |
| UNESCO region | ஐரோப்பா மற்றும் வட அமெரிக்கா |
| பொறிப்பு வரலாறு |
| பொறிப்பு | 2003 (27th தொடர்) |

**கியூ தாவரவியற் பூங்கா** (*Kew Botanical gardens*) உலகின் மிகப் பெரிய தாவரவியற் உள்ளடக்கங்களைக் கொண்ட பூங்காவாகும். 1840 ஆம் ஆண்டு தோற்றுவிக்கப்பட்ட இது, இங்கிலாந்தின் சுரே பிரதேசத்தில் அமைந்துள்ள *கியூ கார்டன்* என்றழைக்கப்படும் அரச தாவரவியற் பூங்காவாகும். சுமார் 300 ஏக்கர் பரப்பளவுள்ள இப்பூங்கா, தேம்ஸ் நதியோரத்தில் ரிச்மண்ட், கியூ ஆகிய ஊர்களுக்கிடையே அமைந்திருக்கின்றது.

## படங்கள்

* தேல் சிகுலியின் கண்ணாடிப் படைப்பு- 2005 ஆம் ஆண்டு கண்காட்சி
* வேல்சு இளவரசி கப்பாகத்தில்-டைட்டன் ஆரம்
* தி ஆல்ப்பைன் இல்லம் மற்றும் வேல்சு இளவரசி காப்பகம்-போலார் ஆயதொலைவுகளில்
* இராபர்ட்டு ஹெச், கேம்சின் கியூ சுவரோவியம்

## மேற்கோள்கள்
# சுட்டி (நூல்)

|  |
| --- |
|
இக்கட்டுரை பின்வரும் தலைப்பிலான தொடர்களில் ஒன்று:
**நூல் வடிவமைப்பு** |
| * பொதுவான பக்க அமைவு மற்றும் அச்சுக்கோர்வைத் தெரிவுகள்
* முன் அட்டை, பின் அட்டை
* அந்தலைத்தாள்கள்
* முன் பகுதி
	+ குறைத் தலைப்பு
	+ முன்படப்பக்கம்
	+ தலைப்புப் பக்கம்
	+ பதிப்பு அறிவித்தல்
	+ காணிக்கை
	+ உள்ளடக்க அட்டவணை
	+ படிமங்கள் பட்டியல்
	+ அட்டவணைகள் பட்டியல்
	+ அணிந்துரை
	+ முன்னுரை
	+ நன்றியுரை
	+ அறிமுகம்
	+ நூன்முகம்
* உடல் பகுதி:
	+ அத்தியாயம்
	+ பிரிவுகள்
* பின் பகுதி
	+ பின்னுரை
	+ முடிவுரை
	+ பிற்குறிப்பு
	+ பின்னிணைப்புக்கள்
	+ சொல் விளக்கம்
	+ நூற்பட்டியல்
	+ சுட்டி
	+ பிழை திருத்தம்
	+ முடிப்பு
 |

**அகரநிரல்** அல்லது **சொற்சுட்டி** அல்லது **சுட்டி** (ஆங்கிலம்: *Index*) என்பது, ஒரு நூலில் அல்லது வேறு ஆவணங்களில், குறிப்பிட்ட சில சொற்கள் அல்லது சொற்றொடர்கள் தொடர்பான தகவல்கள் இருக்கும் இடங்களை அறிந்து கொள்ளும் பொருட்டு அச்சொற்களையும் அவற்றுக்கான இடக் குறிகளையும் கொண்ட ஒரு பட்டியல் ஆகும்.

இது பொதுவாக அகரவரிசையில் கொடுக்கப்பட்டிருக்கும். நூல்களின் இறுதியில் கொடுக்கப்படும் இத்தகைய சுட்டிகளில், நூலை வாசிப்பவர்களின் ஆர்வத்துக்கு உரியவை எனக்கருதப்படும் மக்கள், இடங்கள், நிகழ்வுகள், கருத்துருக்கள் போன்றவற்றின் பெயர்கள் இடம்பெற்றிருக்கும். இவற்றுக்கு அருகில் இவை பற்றிய தகவல்கள் இருக்கும் இடங்களை அறிந்துகொள்ள உதவக்கூடிய இடக்குறிகள் இருக்கும். நூல்களைப் பொறுத்தவரை இவை பொதுவாகப் பக்க எண்களாக இருக்கலாம். சில தொழில்சார் அறிக்கைகள், சட்டம் தொடர்பான ஆவணங்கள் போன்றவற்றில் இடக்குறிகள் பிரிவு எண்களாக இருக்கக்கூடும். இது ஆய்வேட்டின் முழுப்பகுதியை அறிந்து கொள்ள உதவும். இலக்கியம், வரலாறுபோன்ற ஆய்வேடுகளிலும் பலதுறைகள் கலந்த கலவையாக இருந்தாலும் பெரிய ஆய்வேடாக இருப்பினும் அகரநிரல் பெரிதும் பயன்படும்.

## அகரநிரல் எழுதும் முறை:

* முதல் பக்கம் தொடங்கி ஒவ்வொரு பக்கத்திலும் உள்ள முக்கியமான கலைச்சொற்கள் போன்றவற்றைத் தனித்தனியே எழுதிக் கொள்ளவேண்டும். ஒவ்வொரு சொல்லுக்கும் எதிரே அதன் பக்க எண்ணையும் குறித்துக் கொள்ளவேண்டும்.
* ஆட்பெயர், இடப்பெயர், நூற்பெயர் மட்டும் குறிக்கப்பட்டால் பெயர் நிரல் என்று தலைப்பிடல் வேண்டும்.
* பொருட்கள்,கொள்கைகளும் சேகரிக்கப்பட்டால் ‘பெயர் - பொருள் - நிரல்’ என்று தலைப்பிடல் வேண்டும்.

இந்த அட்டவணைகளை அகரவரிசைப்படுத்தி ஒரே பெயர் திரும்பத் திரும்ப வந்தால் அவற்றின் பக்க எண்களை மட்டும் முதல் அட்டையில் குறித்துக் கொண்டு, பின்னர் அவற்றை அகரவரிசைப் படி எழுதவேண்டும்.

## மேற்கோள்கள்

* முனைவர். அ. மீனாட்சிசுந்தரம். *கல்வியியல் ஆராய்ச்சி*.

## இவற்றையும் பார்க்கவும்

* நூல் வடிவமைப்பு
# உலக சிலந்தி பட்டியல்

உலக சிலந்தி பட்டியல்
World Spider Catalog| வலைத்தள வகை | தரவுத்தளம் |
| கிடைக்கும் மொழி(கள்) | ஆங்கிலம் |
| உரிமையாளர் | இயற்கை வரலாற்று அருங்காட்சியகம், பெர்ன் |
| வெளியீடு | சூலை 2000 (உரைப் பக்கங்கள்) சனவரி 2015 (தரவுத்தளம்) |
| தற்போதைய நிலை | 22.0 |
| உரலி | www.wsc.nmbe.ch |

**உலக சிலந்தி பட்டியல் (வார்ல்டு இசுபைடர் கேடலாக்)**(*World Spider Catalog*) என்பது சிலந்தி வகைப்பாடு தொடர்பான இணையவழி தேடக்கூடிய தரவுத்தளமாகும். இது ஏற்றுக்கொள்ளப்பட்ட அனைத்து சிலந்தி குடும்பங்கள், பேரினங்கள் மற்றும் சிற்றினங்கள் ஆகியவற்றைப் பட்டியலிடுவதை நோக்கமாகக் கொண்டுள்ளது. இத்துடன் தொடர்புடைய வகைப்பாடு ஆய்வுக் கட்டுரைக்கான அணுகலை வழங்குகிறது. அமெரிக்க இயற்கை வரலாற்று அருங்காட்சியகத்தின் நார்மன் ஐ. பிளாட்னிக் என்பவரால் இப்பட்டியல் உருவாக்கப்பட்டது. 2000ஆம் ஆண்டில் தனிப்பட்ட வலைப்பக்கங்களின் தொடராக உலக சிலந்தி பட்டியல் தனது சேவையினைத் தொடங்கியது. 2014-ல் பிளாட்னிக் ஓய்வு பெற்ற பிறகு, பெர்னின் இயற்கை வரலாற்று அருங்காட்சியகம் (சுவிட்சர்லாந்து) இப்பட்டியலை எடுத்து, தொடர்புடைய தரவுத்தளமாக மாற்றியது.

சூன் 2022, 50,151 ஏற்றுக்கொள்ளப்பட்ட சிற்றினங்கள் பட்டியலிடப்பட்டன.

அரேனே (சிலந்திகள்) வரிசை அனைத்து வரிசைகளில் ஏழாவது-பெரும்பாலான சிற்றினங்களைக் கொண்ட வரிசையாகும் உலக சிலந்தி பட்டியலின் இருப்பு சிலந்திகளை ஒரு இணையப் பட்டியலுடன் மிகப்பெரிய உயிரலகாக இது ஆக்குகிறது. இப்பட்டியல் தொடர்ந்து புதுப்பிக்கப்படுகிறது. சிலந்திகளின் வகைப்பாட்டியலில் "கடுமையான புலமைப்பரிசில் மற்றும் பெருக்கப்பட்ட உற்பத்தித்திறனை ஊக்குவித்தது". இது "முழுமையான வளம்" என்று விவரிக்கப்பட்டுள்ளது.

## மேற்கோள்கள்

## வெளி இணைப்புகள்

* முந்தைய பதிப்புகளின் காப்பகம்
# தகலாகு மொழி

| Tagalog தகலாகு |
| --- |
| நாடு(கள்) | பிலிப்பீன்ஸ்; ஐக்கிய அமெரிக்கா |
| பிராந்தியம் | லூசோன் தீவின் நடு மற்றும் தெற்கு பகுதிகள் |
| தாய் மொழியாகப் பேசுபவர்கள் | பிலிப்பீன்சில் தாய்மொழியாக: 22 மில்லியன்
  (*date missing*) |
| மொழிக் குடும்பம் | ஆஸ்திரோனீசிய* மலாய-பொலினீசிய
	+ போர்னியோ-பிலிப்பீன்ஸ்
		- நடு பிலிப்பீன்ஸ்
			* **Tagalog தகலாகு**
 |
| எழுத்துமுறை | இலத்தீன் (தகலாகு வகை]]); *வரலாற்றில் பெய்பெயின் எழுத்துகள்* |
| அலுவலக நிலை |
| அரச அலுவல் மொழி | பிலிப்பீன்ஸ் (பிலிப்பீனோ மொழி வகையில்) |
| மொழி கட்டுப்பாடு | Komisyon sa Wikang Filipino (பிலிப்பீனோ மொழி ஆணையம்) |
| மொழிக் குறியீடுகள் |
| ISO 639-1 | tl |
| ISO 639-2 | tgl |
| ISO 639-3 | tgl |
| படிமம்:Idioma tagalo.png, Tagalosphere.png |

**தகலாகு மொழி** (Tagalog) என்பது ஆத்திரோனேசிய மொழிக்குடும்பத்தைச் சேர்ந்த ஒரு மொழி ஆகும். இது பிலிப்பீன்சு மக்களில் 22 மில்லியன் மக்களுக்கு தாய்மொழி ஆகும். உலக அளவில் இம்மொழி 49 மில்லியன் மக்களால் பேசப்படுகிறது. இம்மொழியை எழுதுவதற்கு இலத்தீன் எழுத்துக்களையே பயன்படுத்துகின்றனர். இம்மொழியின் செந்தர வகை (standardized form) பிலிப்பீனோ என்ற பெயரில் பிலிப்பீன்ஸ் நாட்டின் ஆட்சி மொழியாக விளங்குகிறது. பிலிப்பீன்ஸ் நாட்டில் டகாலொக் தாய்மொழியில்லாத மக்களாலும் பொதுவாகப் பேசப்படுகிறது.

## மேற்கோள்கள்
# காட்டா

|  |
| --- |
| காட்டா |
|  |
| சப்பானியப் பெயர் |
| Kanji |  1. 型 2. 形  |
| ஹிரகனா எழுத்துக்கள் |  かた  |
|

| Transcriptions |
| --- |
| Revised Hepburn | kata |

 |

**காட்டா** என்பது ஒரு சப்பானியச் சொல் (型 அல்லது 形) ஆகும். இதன் பொருள் 'வடிவம்' என்பதாகும். இது தற்காப்புக் கலை இயக்கங்களின் விரிவான நடன வடிவத்தைக் குறிக்கிறது. பயிற்சியின் போது குழுவிற்குள்ளும் ஒன்றாகவும் மதிப்பீடு செய்யலாம். இது சப்பானிய தற்காப்புக் கலைகளில் செயல்படுத்தப்படும் இயக்கங்களை மனப்பாடம் செய்வதற்கும் முழுமைப்படுத்துவதற்கும் ஒரு வழியாக நடைமுறையில் உள்ளது.

## உசாத்துணை

## மேலதிக வாசிப்பு

* Martin, Robert C. (2011). *The Clean Coder: A Code of Conduct for Professional Programmers*. Pearson Education. ISBN 9780137081073.
# கொரிய அரங்கு

**கொரிய அரங்கு(Korean theatre)* என்பது கொரியாவிலும் வெளிநாடுகளிலும் உள்ள கொரியர்கள் மேடையில் நிகழ்த்தும் அரங்கைக் குறிக்கிறது. இன்றைய கொரிய அரங்கு முனைப்போடு செயல்படுகிறது.

கொரிய அரங்கு 20 ஆம் நூற்றாண்டுக்கு முன்பு நாடக அரங்கை விட நிகழ்த்துதலையே (நிகழ்த்தும் கலைகளையே குறித்தது. அதில் கதைக்கருவுள்ள நாடகம் ஏதும் அமையவில்லை.நிகழ்த்து கலைகளில் நடனம், வெறியாட்டம் போன்ற சாமானிய சடங்குகள், வட்டரங்கு வித்தைகள் ஆகியவை விளங்கின. இவை *நோலம்* (놀음) அல்லது *யியொன்ஃஈ* (연희) எனப்பட்டன. இதன் பொருள் ஆட்டங்கள் அல்லது விளையாட்டுகள் என்பதாகும்.

கொரியப் பொது அரங்கு வடிவமாக 19 ஆம் நூற்றாண்டுவரை *தால்சம்* (탈춤), *பன்சோரி* (판소리 ஆகியவை விளங்கின. தால்சம் முகமூடி நடனத்தைக் குறிக்கும்.இதில் நடனத்தின் இடையிடையே பேச்சும் பாட்டும் உறையாடலும் அமையும். இதில் பல எள்ளல்வகை நாடகப் போக்கே பரவலாக அமையும். பன்சோரி என்பது கதைசொல்லல் முறையாகும். இதில் உரையாடல், பாடல், பேச்சு ஊடாக ஒரு மைய நிகழ்த்துநர் முழுக் கதையையும் சொல்லுவார். மற்றொருவர் முரசால் முழங்கி, அவ்வப்போது குரலிசையால் ஒருங்கிசைவையும் உணர்வையும் ஊட்டுவார் . (‘சுயிம்சே’-추임새) . தால்சமோ பன்சோரியோ வாய்மொழிவழி தலைமுறைக்குத் தலைமுறை தொடர்வனவே தவிர இவற்றுக்கு நிலையான எழுது வடிவமேதும் கிடையாது.

கொரியா 19 ஆம் நூற்றாண்டு பின்பகுதியில் அயல்நாட்டினரை தம் நாட்டில் வர இசைவு அளித்த்தும், முதல் பித்தியல் அறைமேடை அரங்கம், இயோபியுல்-சா(협률사) உருவானது. முதல் புத்தியல் உள்ளரங்கு 1902 இல் கட்டப்பட்ட்து. அதில் புதியவகை நாடகங்கள் (신극) அரங்கேறின. அந்நாளில் மேற்கத்தியவகை நாடகங்களைக் கொரியர்கள் புதுநாடகங்கள் என்றனர். புதிய மேடைமுறை அரிமுகமாகியது. அதில் சேக்சுபியர் நாடகங்கள் நடத்தப்பட்டன. அரங்கு நிகழ்த்துவோரிடையே ஓரியக்கம் தெளிவாகப் புதுநாடகங்களையும் மரபுவழி நாடகங்களையும் வறையறுத்தது. இன்று மரபு நாடகங்கள் வாழும் தேசியச் செல்வங்களாகக் காப்பாற்றப்படுகின்றன.அரசே திறமை மிக்க மரபுவழி நாடகக் கலைஞர்களைத் தேர்வுசெய்து நிதியளித்து அவற்றைப் பேணிக் காத்துவருகிறது.

நிகழ்கால அரங்கு மூவகைகளில் நடத்தப்படுகிறது. இவை அரசின் மரபு அரங்கு, வல்லுநரின் செய்முறை அரங்கு, தொழில்முறைக் குழும மக்கள் அரங்கு என்பனவாகும். மரபுவழி அரங்கைச் செழிக்கச் செய்ய தேசிய அரங்கு, சீயோல் நிகழ்த்துகலை மையம் அரசால் ஏற்படுத்தப்பட்டுள்ளது. இதில் கொரிய மரபு நாடகங்களும் சேக்சுபியர், செகாவ் நாடகங்களும் அரங்கேற்றப்படுகின்றன. தேகாக்ரோ (대학로), எனப்படும் ‘off-Broadway’ அல்லது ‘off-off-Broadway’ எனும் இரண்டாம்வகை நாடகங்கள் கொரியாவீன் சீயோல் நகரில் நடத்தப்படுகின்றன. இவ்வகை நாடகங்கள் தனிக் கலைஞர்களின் முயற்சியால் செய்முறை வடிவங்களாக நட்த்திப் பார்க்கப்படுகின்றன. இருதி பெருவாரியான அரங்கு மக்கள் அரங்கு ஆகும். பல தொழில்முறைக் குழுமங்கள் சீயோலில் பரந்த இடவெளிகள் உள்ள இடங்களில் பெரிய அரங்குகளைக் கட்டி பெயர்பெற்ர செய்முறைவழி நாடகங்களையும் இசைக் கச்சேரிகளையும் அரங்கேற்றுகின்றன. இவை நிகழ்கால அரங்கு வகைகளைக் குறிப்பனவே. நடைமுறையில் இவை கலந்து நட்த்தப்படுவதும் உண்டு என்பதை நினைவில் நிறுத்தவேண்டும். எனவே சிலவேளைகளில் தொழில்முறைக் குழும அரங்கில் செய்முறை நாடகங்களும் தேகாக்ரோ அரங்கில் பெயர்பெற்ற பிராட்வே இசைக் கச்சேரிகளும் நடக்கலாம்.

## மேலும் காண்க

* கொரியப் பண்பாடு
* கொரியக் கலை

## மேற்கோள்கள்
# திக்குவாய்

**திக்குவாய்** அல்லது **பேச்சுத்திணறல்** (*stuttering/stammering*) என்பது தாங்கள் எண்ணுவதை பேச்சின் மூலம் வெளிப்படுத்துவதில் ஏற்படும் தடுமாற்றமாகும். இது ஒரு வகையான பேச்சுக் கோளாறு ஆகும். இக்குறைபாடுடையோரின் பேச்சில் தன்னிச்சையாக மீண்டும் மீண்டும் ஒலிகள் உண்டாதல், சொற்கள் அல்லது சொற்றொடர்களை நீட்டித்தல் மற்றும் தன்னிச்சையான அமைதியான இடைநிறுத்தங்களை வெளிப்படுத்துவர். இதனால் அவா்களின் பேச்சின் ஓட்டம் தடைபடுகிறது. இப்பிரச்சனை பெண்களை விட ஆண்களுக்கே அதிகம் ஏற்படுகிறது. பேசும் போது திக்குபவர்களுக்குப் பாடும்பாேது இப்பிரச்சனை எழுவதில்லை.

## காரணம்

திக்குவாய் என்பது உடல் நலனாேடு மனநலமும் சேர்ந்ததாகும். மூளை சாெல்வதை உடலுறப்புகள் சரியானபடி புரிந்தேற்காதபாேது ஏற்படலாம். குடும்பத்தில் மரபாக அதிகம் காணப்படுவதால் மரபன் தன்மை காரணியாக இருக்கலாம். குழந்தை பேசிப் பழகும் காலகட்டத்தில் குடும்பத்தில் மகிழ்ச்சியான சூழல் இல்லாமல் பாேவதாலும் பயம், பதற்றத்திற்கு அடிக்கடி ஆளாவதாலும் ஏற்படலாம்.

## வகைகள்

திக்குவாயின் 3 வகைகள்:

1. பிறந்ததிலிருந்தே இருக்கும் திக்குவாய்

2. வாலிபப் பருவத்தில் ஏற்படும் திக்குவாய்

3. மூளை பாதிப்பால் ஏற்படும் திக்குவாய்

## தீர்வுகள்

#### சித்த மருத்துவ தீர்வுகள்

வசம்புப் பாெடியை அருகம்புல் சாற்றில் கலந்து தினமும் சாப்பிடுதல். வல்லாரைக் கீரையை அதிகம் சாப்பிடுதல். துளசி இலை கலந்த நீரை இரவு முழுக்க மண்பானையில் வைத்திருந்து மறுநாள் நீரை மட்டும் குடித்தல்.

## அறிவியல் முறைத் தீர்வுகள்

திக்குவாயை குணப்படுத்தும் முறைகள் எதுவும் இல்லை என்றாலும், இதற்கான பல தீர்வுமுறைகள் நடைமுறையில் உள்ளன. ஒவ்வொரு நபருக்கும் அவரது தனித்தன்மையைப் பொறுத்து சிறந்த பலனளிக்கக்கூடிய முறையைத் தேர்வு செய்ய வேண்டும். சிகிச்சை தேவைப்படும் தனிநபரின் தேவைக்குகந்தமாதிரி அந்த சிகிச்சை முறையை அமைத்துக்கொள்ள வேண்டும் பேச்சு-மொழி மருத்துவரும் சிக்கிச்சை பெரும் நபரும் இணைந்து, செயற்பட்டு தொடர்பாடலில் தன்னம்பிக்கை, உணர்ச்சிகளையும் மன அழுத்தத்தையும் கையாளும் திறன், போன்ற அவர்களது திக்கலுக்குக் காரணமாயுள்ள காரணிகளை முன்வைத்து பயிற்சிகளை மேற்கொள்ளல் அவசியமாகும்.

* மாெழிப் பயிற்சி அளித்தல்
* சமூகத் திறன் பயிற்சி அளித்தல்
* திக்குவாய் உள்ளவர்களிடம் உள்ள தாழ்வு மனப்பான்மையையும் பதற்றத்தையும் களைதல்.
* பேசும்பாேது இயல்பாக அவர்கள் கண்களை நேருக்கு நேர் பார்த்தல்.

## மேற்கோள்கள்

## வெளி இணைப்புகள்

* திக்குவாய் திறந்த ஆவணத் திட்டத்தில்
* திக்குவாய் திறந்த ஆவணத் திட்டத்தில்
*
*

விக்கிமீடியா பொதுவகத்தில்,
 திக்குவாய்
என்பதில் ஊடகங்கள் உள்ளன.

* Talking Point Check the progress of your child's language development
# யோஷிஹிகோ நோடா

| யோஷிஹிகோ நோடா 野田 佳彦 |
| --- |
|  |
|  |
| ஜப்பானியப் பிரதமர் |
| **பதவியில்** 30 ஆகஸ்ட், 2011 |
| ஆட்சியாளர் | அகிஹிட்டோ |
| Succeeding | நவாட்டோ கான் |
| ஜப்பானிய நிதி அமைச்சர் |
| **பதவியில் உள்ளார்** |
| **பதவியில்**  8 ஜூன் 2010 |
| பிரதமர் | நவாட்டோ கான் |
| முன்னையவர் | நவாட்டோ கான் |
| பின்னவர் | TBD |
|  |
| தனிப்பட்ட விவரங்கள் |
| பிறப்பு | 20 மே 1957 (1957-05-20) ஃபுனபாஷி, ஜப்பான் |
| அரசியல் கட்சி | ஜப்பான் மக்களாட்சி கட்சி (1998–நடப்பு) |
| பிற அரசியல் தொடர்புகள் | ஜப்பான் புதுக் கட்சி (1992–1994) |
| முன்னாள் மாணவர் | வசேடா பல்கலைக்கழகம் மதுஷிட்டா அரசு மற்றும் நிருவாகக் கழகம் |
| இணையத்தளம் | அதிகாரப்பூர்வ இணையத்தளம் |
|  |

**யோஷிஹிகோ நோடா** (*Yoshihiko Noda*, பி. மே 20, 1957) ஒரு சப்பானிய அரசியல்வாதி. சப்பானின் பிரதமராக ஆகத்து 29, 2011 இல் தெரிவு செய்யப்பட்டார். யப்பானில் 2006-11 காலகட்டத்தில் தெரிவான ஆறாவது பிரதமர் இவராவார். இவர் பிரதமராகத் தெரிவாகுமுன்பு யப்பானின் நிதியமைச்சராகப் பணியாற்றினார்.

முந்தைய பிரதமர் நவோட்டோ கான் ஆகத்து 26, 2011 இல் தனது பதவியை ராஜினாமா செய்ததைத் தொடர்ந்து பிரதமரைத் தேர்வு செய்வதற்கான வாக்கெடுப்பு, ஆகத்து 29 2011 இல் ஆளும் கட்சியான சப்பானிய மக்களாட்சிக் கட்சித் தலைமையகத்தில் நடைபெற்றது. தேர்தலில் 215 வாக்குகளைப் பெற்று யோஷிஹிகோ நோடா வெற்றியீட்டினார்.

அவர் முதல் முறையாக தன் 29 வது வயதில் (1987 இல்) சிபா எல்லையின் சட்டசபைக்குத் தேர்ந்தெடுக்கப்பட்டார்.

## மேற்கோள்கள்
# ஹாக்கி இந்தியா

ஆக்கி இந்தியாவின் சின்னம்
**ஆக்கி இந்தியா** என்பது, இந்தியாவில் வளைத்தடிப் பந்தாட்ட விளையாட்டின் இரண்டு ஆளுமைக் குழுக்களில் ஒன்றாகும். மற்றொரு ஆளுமைக்குழு இந்திய வளைதடிப்பந்தாட்டக் கூட்டமைப்பு ஆகும். இந்திய வளைதடிப்பந்தாட்டப் பேரவையின் செயலாளர் லஞ்சம் வாங்கியது கண்டுபிடிக்கப்பட்டதை அடுத்து, இந்திய ஒலிம்பிக் சங்கம் இந்திய வளைதடிப் பந்தாட்டக் கூட்டமைப்பை இடைநிறுத்தம் செய்து இந்திய விளையாட்டுத்துறை அமைச்சகத்தின் ஆதரவில் ஆக்கி இந்தியா என்ற ஆளுமைக்குழுவை உருவாக்கியது. 1928 முதல் 2008 வரை 80 வருடங்களுக்கு ஆளுமைக் குழுவாக இந்திய வளைதடிப்பந்தாட்டக் கூட்டமைப்பு இருந்தது. இந்திய வளைதடிப்பந்தாட்டக் கூட்டமைப்புக்கும் புதிதாகத் தொடங்கப்பட்ட ஆக்கி இந்தியாவிற்கும் இடையேயான உச்ச நீதிமன்ற வழக்கு நிலுவையில் இருக்கையில், ஆக்கி இந்தியா அங்கீகரிக்கபட்ட ஆளுமைக்குழுவாக இருந்து வருகிறது.

## துவக்கம்

இந்திய வளைதடிப் பந்தாட்ட பேரவையின் செயலாளர் லஞ்சம் வாங்கியது கண்டுபிடிக்கப்பட்டதை அடுத்து, இந்திய ஒலிம்பிக் கூட்டமைப்பு, இந்திய வளைதடிப் பந்தாட்டப் பேரவையை 28 ஏப்ரல் 2008 அன்று ரத்து செய்தது. அதன்பின் 10 மே 2009 அன்று இந்திய வளைதடிப் பந்தாட்ட பேரவை முழுமையாக ரத்து செய்யப் பட்டு இந்திய விளையாட்டுத்துறை அமைச்சகத்தின் ஆதரவில் ஆக்கி இந்தியா என்ற ஆளுமைக்குழுவை உருவாக்கியது.

## அங்கீகாரம் தொடர்பான வழக்கு

1928 முதல் 2008 வரை 80 ஆண்டு காலம் வளைதடிப் பந்தாட்டத்திற்கு ஆளுமைக்குழுவாக இருந்த இந்திய வளைதடிப்பந்தாட்ட பேரவை, முறையின்றி ரத்து செய்யப்பட்டு விட்டதாக கோரி தில்லி உயர் நீதிமன்றத்தில் வழக்கு தொடரப்பட்டது. இதை ஆராய்ந்த தில்லி உயர் நீதிமன்றம், இந்திய ஒலிம்பிக் கூட்டமைப்பும், இந்திய விளையாட்டுத்துறை அமைச்சகம் இரண்டும், நடந்த லஞ்ச ஊழலை பற்றி ஆராயாமல் தடாலடியாக இந்திய வளைதடிப்பந்தாட்ட பேரவையை ரத்து செய்துவிட்டதேன்று கூறி இந்திய வளைதடிப்பந்தாட்ட பேரவையின் ஆளுமை அங்கீகாரத்தை நிலைநாட்டி தீர்ப்பு வழங்கியது. அதே தீர்ப்பில், தில்லி உயர் நீதிமன்றம் இந்திய விளையாட்டுத்துறை அமைச்சகம் தந்த ஆக்கி இந்தியாவுக்கான ஆளுமை அங்கீகாரத்தைப் பற்றி எதுவும் சொல்லாததால் இந்திய விளையாட்டுத்துறை அமைச்சகம், ஆக்கி இந்தியா, இந்திய வளைதடிப்பந்தாட்ட பேரவை இரண்டையும் தேசிய விளையாட்டு பேரவைகளாக ஏற்றது.

## அங்கீகாரம்

ஆயினும், சர்வதேச வளைதடிப் பந்தாட்டப் பேரவை இந்திய வளைதடிப் பந்தாட்ட பேரவையின் அங்கீகாரத்தை நிராகரித்து, ஆக்கி இந்தியாவை ஏற்றுக் கொண்டுள்ளது. இதைத் தொடர்ந்து, ஆக்கி இந்தியா, வளைதடிப் பந்தாட்ட பெண்கள் உலகக் கோப்பை, மற்றும் காமன்வெல்த் விளையாட்டுப் போட்டிகளுக்கு உச்ச நீதிமன்ற ஆணைக்கு இணங்க இந்திய தேசிய வளைதடிப் பந்தாட்ட அணிகளைத் தேர்வு செய்தது.

## இதனையும் காண்க

* இந்திய தேசிய வளைதடிப் பந்தாட்ட அணி
* இந்திய தேசிய மகளிர் வளைதடிப் பந்தாட்ட அணி
* இந்திய வளைதடிப்பந்தாட்டக் கூட்டமைப்பு

## மேற்கோள்கள்

## வெளி இணைப்புகள்

* ஹாக்கி இந்தியா இணைதளம்
* இந்தியாவில் வளைதடிப் பந்தாட்டம் பற்றி
* இந்திய வளைதடிப் பந்தாட்ட பேசும்படங்கள் பரணிடப்பட்டது 2009-08-17 at the வந்தவழி இயந்திரம்
* பாரதிய ஹாக்கி இணைதளம்
# கூடுதல் நேரம் (விளையாட்டு)

**கூடுதல் நேரம்**  (*Overtime*, *extra time*) அல்லது **மிகை நேரம்** என்பது ஓர் ஆட்டத்தை சமனாக அறிவிப்பதைத் தவிர்த்து முடிவொன்றை எட்ட விளையாட்டு விதிகளுக்குட்பட்டு ஆட்டம் தொடர கூடுதல் நேரம் தருவதாகும். பெரும்பாலான விளையாட்டுக்களில் ஒரு ஆட்டத்தில் தெளிவான வெற்றியாளர் யார் எனத் தெரிவது தேவையானபோதே இத்தகைய கூடுதல் நேரம் வழங்கப்படுகிறது. காட்டாக, ஓர் அணியோ அல்லது ஒரு விளையாட்டாளரோ மட்டும்தான் அடுத்தசுற்றுக்குச் செல்ல இயலும் என்னும் ஒற்றை வெளியேற்றப் போட்டிகளில் இவ்வாறு கூடுதல் நேரம் வழங்கப்படுகிறது. குறிப்பாக சமனாகும் ஆட்டங்களை விரும்பாத வட அமெரிக்காவில் அனைத்து ஆட்டங்களிலுமே ஏதேனும் ஒரு வகையான கூடுதல் நேரம் வழங்கப்படுகிறது.

கூடுதல் நேரம் வழங்குவது குறித்த விதிமுறைகள் விளையாட்டையும் சில நேரங்களில் போட்டியையும் பொறுத்து மாறுபடுகின்றன. சில விளையாட்டுக்களில் குறிப்பிட்ட நேரம் ஒதுக்கப்படாது எந்த அணி அல்லது விளையாட்டாளர் முதலில் புள்ளிகள் பெறுகிறாரோ அந்த அணி (அ)அவரே வெற்றியாளராக அறிவிக்கப்படுகிறார். இது "உடனடி மரணம்" எனப்படுகிறது. மற்றவற்றில் குறிப்பிட்ட நேரம் முடியும் வரை ஆட்டம் விளையாடப்பட்டு பின்னரே முடிவு அறிவிக்கப்படுகிறது. இந்தக் கூடுதல் நேரத்திலும் ஆட்டம் சமனாக இருந்தால், ஆட்ட/போட்டி விதிகளுக்கேற்ப, ஆட்டம் சமனாக முடிவுறலாம்; மேலும் கூடுதல் நேரங்கள் வழங்கப்படலாம்; அல்லது மாற்று சமன்நீக்கி மோதல் போன்ற சமன்நீக்கி செயல்முறைகள் பயன்படுத்தப்படலாம்.

ஆங்கில வழக்கில் வட அமெரிக்காவில் "ஓவர்டைம்" என்றும் மற்ற கண்டங்களில் "எக்சுட்ரா டைம்" என்றும் பரவலாக பயன்படுத்தப்படுகிறது.

காற்பந்தாட்டத்தில் பிபா நடத்தும் போட்டிகளில் ஆட்டமிழக்கும் நிலை ஆட்டங்களில் கூடுதல் நேரம் 2x15 நிமிடங்களாக 30 நிமிடங்கள் வழங்கப்படுகின்றன. காட்டாக, 2014இல் பிரேசிலில் நடந்த உலகக்கோப்பை காற்பந்தாட்டத்தில் சூலை 1, 2014 அன்று நடந்த ஆட்டமிழக்கும் நிலை பெல்சியம் மற்றும் ஐக்கிய அமெரிக்காவிற்கு இடையேயான ஆட்டத்தில் வழமையான நேரத்தில் இரு அணிகளும் கோல்கள் எதுவும் இடாதநிலையில் வழங்கப்பட்ட கூடுதல் நேரத்தில் பெல்ஜியம் அணி 2-1 கணக்கில் அமெரிக்காவை வென்றது.

## தொகுப்பு

வேறாகக் குறிப்பிடாவிடின் நேர அளவு நிமிடங்களில் தரப்பட்டுள்ளன.

| விளையாட்டு | கூடுதல் நேர அளவு | முழுமையான ஆட்டத்தின் நேர அளவு | நேர அளவின் விழுக்காடு | பயன்பாடு |
| --- | --- | --- | --- | --- |
| சங்கக் கால்பந்து | 30 | 90 | 33% | சில ஆட்டங்களில் |
| அமெரிக்கக் காற்பந்தாட்டம் (என்எஃப்எல்) | 15 | 60 | 25% | சில ஆட்டங்களில் |
| கூடைப்பந்தாட்டம் (என்பிஏ) (3x3) (என்எஃப்எச்எஸ்) பிற | 5 நேரமில்லை 4 5 | 48 10 32 40 | 10% N/A 13% 13% | அனைத்துப் போட்டி ஆட்டங்களிலும் |
| பனி வளைதடியாட்டம் (தொழில்முறை) (என்எச்எல் வாகையாட்டங்கள்) | 5 20 | 60 60 | 8% 33% | சில ஆட்டங்களில் அனைத்து இசுடான்லி கோப்பை ஆட்டமிழக்கும்நிலை ஆட்டங்களிலும் |
| எறிபந்தாட்டம் | 10 | 60 | 17% | சில ஆட்டங்களில் |
| இரக்பி கூட்டிணைவு | 10 | 80 | 13% | சில ஆட்டங்களில் |
| இரக்பி ஒன்றியம் | 20 | 80 | 25% | சில ஆட்டங்களில் |

## மேற்சான்றுகள்